text: Sønderjysk slagter henter guld i tysk pølsekonkurrence
  12 december 2014 kl. 12.40
  Gode råvarer, stærke håndværkertraditioner og fingerspidsfornemmelse det er Slagter Lampes opskrift på succes i Tyskland, hvor han for nylig hentede hele 9 medaljer for sine pølser.
  Den sønderjyske klassiker, Kålpølsen, fik guldmedalje sammen med to andre pølser.
  -Vi er meget stolte, vi har været kendt for vore gode Kålpølser i alle 3 generationer, og det er et af vore bedst sælgende produkter, fortæller slagtermester Steen Lampe.
  Tyskland er berømt for sin pølseproduktion, og ved den årlige slagtermessen i Stuttgart deltog omkring 1200 forskellige pølse- og skinkeprodukter, derfor er slagter Lampe særlig stolt over de fine placer.
  -Den Tyske slagterkonkurrence ligger på et højt niveau og det flotte resultat er vi meget glade for.
  De Tyske fagdommere var heller ikke i tvivl, kvaliteten var overbevisende og Slagter Lampe fik 3 guld-, 3 sølv- og 3 bronzemedaljer med hjem til Haderslev.
  De medaljer gik både til de klassiske pølser, men også helt moderne pølser. Bl.a. Chorizo Brunchpølser, som også fik guldmedalje i Stuttgart.
  Medajlefordeling:
  Guld: Kålpølser, Chorzio Brunchpølser, Hvidløgs spegepølse.Sølv: Thepølse, Kro Salami, RostbratwurstBronze: Cheese BBQ, Valnødde spegepølse, Spegeskinke.
  
  Kålpølser:
  Den sønderjyske kålpølse, som var en af guldvinderne ved pølsekonkurrencen i Sydtyskland, er en traditionel Sønderjysk jule- og nytårsspise. Det er en typisk sønderjysk specialitet. Kålpølsen er en kødfuld røget pølse, der klassisk serveres til Sønderjyske egnsretter som stuvet hvidkål eller grønlangkål, og som også indgår i mere moderne retter hos landets kokke. I løbet af de seneste 10 år, har Kålpølserne også fundet vej til grillen og derfor sælger Slagter Lampe nu Kålpølserne hele året.
  
  